钦定古今图书集成/明伦汇编/氏族典/第284卷 > 黄铢
## 钦定古今图书集成/明伦汇编/氏族典/第284卷 > 黄铢

按《尚友录》：“铢字子厚，崇安人。少师事刘子翚，与朱熹
为同门友。少熹一岁，为文略相上下，熹每叹其不可
企及。其文喜学太史公，诗喜屈、宋、曹、刘而下及韦应
物。尢喜琴书，隶法甚古，得魏晋以前笔意。其于骚词，
能以楚声古韵为之。既卒，熹为序其集。”

===黄洧===按《瓯宁县志》：“洧字清臣。父锐，官朝请郎，提点江淮荆
浙、广南福建坑冶公事。洧以遗荫补官，调高安尉，秩
满，授兴化军司理参军，监绍兴府，清盐场，改宣教郎，
知候官县。治尚宽简，先教后刑。签书平海军节度判
官厅公事，郡守辛次膺、邓柞、范如圭咸委重焉。秩满，
辞母老，求通判福州以归，未上，母没，执丧哀毁。丧毕”，
除知南雄州，改广南东路提举市舶，更为转运判官，
改使荆湖南路。寻被旨按行诸郡，入舂陵界，闻郴、桂
饥民相聚剽劫，问贼所巢，乘夜深入，群盗不意，相顾
骇愕，一夕溃去，遂以无事。两郡民悉画像生祠之。